Դաբբո

Դաբբո (), քաղաք Օրանա շրջանում՝ Նոր Հարավային Ուելս նահանգում։ Այն 32327 բնակչությամբ շրջանի ամենախոշոր բնակավայրն է։

Քաղաքը գտնվում է ծովի մակերևույթից 275 մետր բարձրության վրա և նահանգի մայրաքաղաքից՝ Սիդնեյից, 303 կմ հյուսիս-արևմուտք։ Քաղաքում նկատվում է նահանգում տարեկան ամենաքիչ տեղումների քանակը։

Պատմություն 

Ավստրալիացի բնիկները այս շրջանում հաստատվել են մոտ 40 հազար տարի առաջ։ Ջոն Աքսլին առաջին եվրոպացին էր, որն այս շրջան է այցելել 1818 թվականին։

Հստակ հայտնի չէ, թե ինչ է նշանակում «Դաբբո»։ Որոշ գիտնականներ ենթադրում են, որ Wiradjuri ցեղի ավստրալական լեզվից այս բառը թարգմանվում է որպես «կարմիր երկիր»։ Հնարավոր է նաև, որ Thubbo կամ Tubbo բառերը նույն լեզվով նշանակում են «գլխաշոր», որն իր հետ այս երկրներ է բերել անգլիացի սքվոթեր Ռոբերտ Դասանտեյը։

Dundullimal Homestead առանձնատունը, որը կառուցել է 1840 թվականին Ջոն Մոեմը, Նոր Հարավային Ուելսի ամենահին շենքն է, որը մինչ օրս բաց է այցելուների համար։

1846 թվականին Դաբբոյում վերաբնակիչների մեծ թվի պատճառով կառավարությունը որոշել է այստեղ կառուցել ոստիկանական բաժանմունք, դատարանի շենք և բանտ։ 1847 թվականին կառուցվել է ոստիկանական բաժանմունք, իսկ հաջորդ տարվա սկզբին՝ դատարանի շենք և բանտ։ Այդ թվականին քաղաքում կար արդեն չորս շենք, ոստիկանական բաժանմունք, դատարան և բանտ, խանութ և հյուրանոց։ Դաբբոյի բնակչությունը դանդաղ աճել է մինչև 1860-ականներին Վիկտորիայում ոսկու տենդի սկիզբը։ Առաջին բանկը բացվել է 1867 թվականին։ 1872 թվականին, երբ քաղաքի բնակչությունը 850 մարդ էր, Դաբբոն հռչակվել է մունիցիպալիտետ։ 1897 թվականի դրությամբ Դաբբոն ուներ ունիվերսալ խանութ, զենքի պահեստ, դատարանի քարե շենք, բանտ և ոստիկանական բաժանմունք։ Երկաթուղային կայարանը բացվել է 1925 թվականի մայիսին։

Դաբբոն քաղաքի կարգավիճակ ստացել է 1966 թվականին։

Տրանսպորտ 

Դաբբո երկաթուղային կայարանը գտնվում է Սիդնեյի և Բուրքի միջև և բացվել է 1881 թվականին։ Դաբբոն ունի նաև իր սեփական օդանավակայանը՝ ամենօրյա թռիչքներով դեպի Սիդնեյ, Բրոքեն Հիլլ և Նոր Հարավային Ուելսի այլ քաղաքներ։ Դաբբոն ունի մեծ ավտոկայան։

Ճարտարապետություն 

Դաբբոյում պահպանվել է վիկտորյական ճարտարապետության մի քանի գեղեցիկ նմուշ՝ դատարանի շենք (1897), երկաթուղային կայարան (1881)։ Քաղաքի կենտրոնում կան կարմիր աղյուսով տներ, որոնք կառուցվել են 20-րդ դարի սկզբին «California Bungalow» ոճով։

Ծանոթագրություններ 

Ավստրալիայի քաղաքներ
1849 թվականին հիմնադրված բնակավայրեր